Ferdinand Pescatore
De Charles-Philippe-Louis Pescatore, genannt Ferdinand Pescatore, gebuer den 20. Juni 1791 a gestuerwen de 25. Dezember 1862, war e lëtzebuergesche Geschäftsmann a Politiker.

De Ferdinand Pescatore war de Jong vum Dominique Pescatore. Hien hat eng Epicerie an der Stad Lëtzebuerg, a méi spéit och eng Filial zu Tréier. 1829 huet hien d'Steeseler Millen geierft a moderniséiert.

1841 gouf hie President vun der Chambre de commerce. Hie war vun 1842 bis 1848 Member am Rot vun de Stänn a vun 1844 bis 1848 Buergermeeschter vun der Stad Lëtzebuerg.

Vum 28. November 1857 bis zu sengem Doud war hie Member vum Staatsrot.

Kuckt och 
 Pescatore (Famill)

Membere vum Staatsrot zu Lëtzebuerg
Buergermeeschtere vun der Stad Lëtzebuerg
Lëtzebuergesch Buergermeeschteren
Gebuer 1791
Gestuerwen 1862
Famill Pescatore